На основу члана 6-8 Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања дугих имовинских права, као и поступцима јавног надметања и прикупљања писмених понуда („Службени гласник РС“, бр. 16/2018), члана 19-22 Oдлуке о прибављању и располагању непокретностима у јавној својини општине Кучево („Службени гласник општине Кучево“, бр. 9/2014) Комисија за давање у закуп објављује:

**ОГЛАС**

**ЗА ДАВАЊЕ У ЗАКУП НЕПОКРЕТНОСТИ У ЈАВНОЈ СВОЈИНИ ПУТЕМ ПРИКУПЉАЊА ПИСМЕНИХ ПОНУДА**

**1.ПРЕДМЕТ ДАВАЊА У ЗАКУП**

Пословни простор у јавној својини општине Кучево, у згради Дома културе у Раденци, укупне површине од 61,0м2 за обављање трговинске односно услуже делатности, од чега 42,0м2 пословног простора и 19,0м2 магацинског простора.

Почетна цена закупнине је за пословни простор у зони у којој се простор налази је 80,00 дин/м2 –за пословни простор и 40,00 дин. /м2 за магацински простор, што за укупно на месечном нивоу представља закупнину од 4.120,00 динара (словима: четирихиљадестодвадесетдинара).

**2.УСЛОВИ ДАВАЊА У ЗАКУП**

Пословни простор даје се у закуп на одређено време на период од најдуже 5 (пет) година уз могућност продужења закупа сагласно Уредби о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања дугих имовинских права, као и поступцима јавног надметања и прикупљања писмених понуда („Службени гласник РС“, бр. 16/2018).

Пословни објекат се даје у закуп у виђеном стању.

Заинтересована лица могу да разгледају пословни простор који се даје у закуп, сваког радног дана од дана објављивања огласа у периоду од 09,00 до 14,00 часова и за ближе информације се могу обратити Комисији за давање у закуп или на телефон 012/852-141.

Предметни пословни простор биће дат у закуп по спроведеном поступку прикупљања писмених понуда најповољнијем понуђачу који понуди највиши износ закупнине.

Закупнина се плаћа сваког петог у месецу за предходни месец, с тим да закуподавац задржава право да сваке године увећа закупнину утврђену уговором о закупу имајући у виду тржишну висину закупнине за локацију пословног простора.

Пословни простор не може се давати у поздакуп.

**3.УСЛОВИ ПРИЈАВЉИВАЊА**

Право учешћа на огласу имају имају сва правна и физичка лица која уплате депозит у висини од 10% од почетног износа закупнине.

Рок за подношење понуде је 15 дана од дана објављивања огласа у недељном листу који се дистрибуира на територији општине Кучево.

Полагање депозита врши се уплатом на рачун 840-1032804-90-Општина Кучево -депозит за лицитације.

Депозит се у случају да понуђач не буде изабран као најповољнији, враћа у року од 30 дана од дана доношења одлуке о избору најповољнијег понуђача, а у случају да најповољнији понуђач одустане од закључења уговора, уплаћени депозит неће бити враћен.

Уколико подносилац понуде не прихвати почетну цену закупнине, губи право на враћање депозита.

Уредна и потпуна писмена понуда треба да садржи:

1) Све податке о подносиоцу понуде:

-за физичка лица: име и презиме, адресу, број личне карте, ЈМБГ,

-за предузетнике: име и презиме предузетника, адресу, број личне карте,ЈМБГ, назив радње, матични број,

-за правна лица: назив и седиште, копији решења о упису правног лица у регистар код надлежног органа као и пуномоћје за лице које заступа подносиоца пријаве;

2) Врсту делатности који би понуђач обављао у пословном простору

3) Висину закупнине;

4) Доказ о уплати депозита и број рачуна за враћање истог;

5) Изјава да подносилац понуде да прихвата све услове огласа

Писмене понуде се достављају на адресу Општина Кучево, за Комисију за давање у закуп-ул. Светог Саве 76. бр. поште 12240 Кучево, у затвореној коверти на којој је јасно назначено „Понуда за закуп пословног простора (са адресом простора на коју се понуда односи)“ и назнаком НЕ ОТВАРАТИ и на задњој страни назив и адреса понуђача.

Непотпуне и неблаговремене понуде неће бити разматране, док неблаговремене и непотпуне понуде не могу учествовати у поступку.

Пониде у којој је цена дата описно неће се разматрати.

**4. ИЗБОР НАЈПОВОЉНИЈЕГ ПОНУЂАЧА**

Јавно отварање писмених понуда врши се комисијски у просторијама Општине Кучевоу, са почетком у 10.00 часова, наредног дана од дана истека рока за пријаву на оглас.

Спровоћењу поступка прикупљања писмених понуда морају да присуствују сви понуђачи.

Критеријуми за избор најповољнијег понуђача је висина понуђене закупнине.

Комисија утврђује редослед важећих понуда.

Одлуку о избору најповољнијег понуђача доноси Општинско веће општине Кучево на основу образложеног предлога Комисије.

Уговор са најповољнијим понуђачем потписује председник општине Кучево по добијеном мишљењу надлежног правобраниоца.

**КОМИСИЈА ЗА ДАВАЊЕ У ЗАКУП**